***Zápisnica 2 a 3/2017 z rokovania Občianskeho výboru MsČ Černová***

*V Černovej, 23.4. 2017 a 11. 8. 2017.*

*A. Otvorenie a privítanie členov občianskeho výboru poslancom MsZ Patrikom Habom*

*B. Schválenie programu rokovania s týmito bodmi:*

1. *Informácia o aktuálnej príprave a postupe pozemkových úprav pre IBV v lokalite Hríby*
2. *Informácia o priebežnom čerpaní dotácie pre našu MsČ za rok 2017*
3. *Plnenie investičného plánu a plánu opráv pre rok 2017*
4. *Návrh požiadavky do IP mesta pre rok 2018*
5. *Celonárodná spomienka 110. výročia Černovskej tragédie (návrh na ocenenie,*

 *príprava, úprava externých priestorov, informačný systém, program spolupráca so združeniami a farnosťou ...)*

1. *Kontrola úloh z posledného rokovania OV*
2. *Diskusia (brigáda OV , kosenie MsČ, maľovanie KD, kronika, pietne spomienky, projekt križovatky Račkov - Hrboltová, oprava strechy DHZ a ich auta, strecha na Dome smútku, zmena umiestnenia výklopnej tabule, príprava Rodáci 2018)*
3. *Úlohy a uznesenia z rokovania*
4. *Záver*

*C. Rokovanie podľa schváleného programu:*

***bod č. 1: Informácia o aktuálnej príprave a postupe projektu pozemkových uprav pre IBV Hríby***

*Predseda OV MsČ Patrik Habo objasnil aktuálny stav UP zóny a prípravu JPÚ pre budúcu IBV Hríby.*

* *Výsledky oficiálnej ankety záujmu vlastníkov pôdy o projekt JPU na Hríboch sú platné a sú zverejnené v zápisnici z rokovania prípravného výboru. (*[*http://www.cernova.sk/aktualne/?a=definitivne-vysledky-ankety-vlastnikov-pozemkov-hriby-pre-projekt-pu&id=1313*](http://www.cernova.sk/aktualne/?a=definitivne-vysledky-ankety-vlastnikov-pozemkov-hriby-pre-projekt-pu&id=1313)*). Základná podmienka, teda súhlas nadpolovičnej väčšiny známych vlastníkov bola splnená, preto projekt bude pokračovať v nasledujúcich krokoch :*
1. *Podpis zmluvy o dielo s autorizovanou spoločnosťou, mestom Ružomberok a združením vlastníkov pôdy. Zmluvu musí byť schválená PU odbor pozemkový a lesný Ružomberok .*
2. *Bude zvolaný verejný hovor všetkých vlastníkov pôdy a dotknutých subjektov, aby si zvolili svojich zástupcov do nového pozemkového združenia vlastníkov pôdy, ktoré ich bude počas procesu zastupovať.*
3. *Združenie bude mať právnu subjektivitu, stanovy, účet a orgány .*
4. *V predstavenstve združenia budú taktiež nominovaní aj zástupcovia mesta, SPF a OÚ ŽP Ružomberok .*
5. *Následne pod vedením autorizovanej spoločnosti (zhotoviteľ JPU) začne reálny proces prerozdeľovania, posúvania a sceľovania pozemkov v zmysle platného územného plánu tak, aby sa uspokojilo čo najviac vlastníkov.*
6. *Združenie si odsúhlasí výšku spoločného vkladu  pozemkov pre potreby tzv. verejných a spoločných zariadení v infraštruktúre v budúcej IBV Hríby (cesty, chodníky, park ...)*
7. *Počas celého procesu projektu JPU nebude možné žiadať o stavebné povolenie v obvode pozemkových úprav – Hríby. T.j. realizácia akejkoľvek výstavby bude možná až po zavkladovaní nového právneho stavu na katastri nehnuteľnosti – po ukončení projektu. Predpoklad - záver roka 2020 .*
* *Predpoklad začatia procesu JPU je rok 2017. Ukončenie sa plánuje do konca roku 2020 .*
* *Po ukončení projektu JPU, nadobudne celú územie nový právny stav a každý vlastník obdrží aktuálny GP na jeho pozemok s prístupom na komunikáciu .*
* *Obvod projektu JPU bol upravený tak, aby vlastníci, ktorí žiadali posun, vyňatie, príp. doplnenie pozemku boli uspokojení. Ďalšie zmeny v obvode budú možné aj po reálnom vytýčení obvodu geodetom priamo v teréne v úvodných procesoch projektu .*
* *Taktiež bolo dohodnuté, že žiadne oplotené pozemky súvisiace s jestvujúcimi rodinnými domami nebudú zasiahnuté a zabraté do obvodu JPU.*

***bod č. 2: Informácia o priebežnom čerpaní dotácie pre našu MsČ , návrh dočerpania pre rok 2017 .***

* *Predseda MsČ oboznámil o celkovej dotácii na činnosť a malé projekty pre našu MsČ pre rok 2017, ktorá bola vyplatená mestom v štyroch zálohách spolu vo výške 2900 €.*
* *Predložil spôsob kvartálnych požiadaviek na uvedenú dotáciu a následné spôsob účtovania voči mestu Ružomberok.*
* *Pokladníčka výboru MsČ Černová Katarína Kováčová predložila priebežné čerpanie a prerozdelenie dotácie v zmysle schváleného rozpočtu pre rok 2017.*
* *Výbor MsČ vzal na vedomie predložené a schválené čerpanie zdrojov určených pre MsČ .*

***bod č. 3: Plnenie investičného plánu pre rok 2017***

*Schválený investičný plán pre našu MsČ pre rok 2017 bol splnený .*

* *Asfaltová komunikácia - ul. Za Jaročkom*
* *Oprava chodníkov a nájazdových vjazdov - ul. Nová a ul. Čutkovská*
* *Inžinierska a majetková činnosť: Revitalizácia parku Černová*
* *Chodník pre peších ul. Čremošná*
* *Doplnenie detského mobiliáru Park Černová*

*Do investičných akcii pre rok 2017 nám bola MsZ dotačne v mesiaci jún 2017 schválená táto investičná akcia: „Tréningové futbalové ihrisko s umelou trávou pre TJ MÁJ Černová“ v predpokladanej hodnote 50 000 € . Realizácia diela je plánovaná na jeseň 2017 .*

***bod č. 4: Návrh požiadavky OV do investičného plánu mesta za MsČ Černová pre rok 2018***

1. *Rekonštrukcia ozvučovacej techniky v KD Černová v zmysle odborného posudku a CP s roku 2015*
2. *Realizácia informačného systému v Černovej v zmysle PD z roku 2015*
3. *Parkovacie plochy za telocvičnou v Černovej v zmysle platnej PD z roku 2016*
4. *Revitalizácia detského parku v starej Černovej na verejnú oddychovú zónu v zmysle platnej PD z roku 2016 PD (1. etapa)*
5. *Spevnené asfaltové plochy ul. Milkov*
6. *Spevnené plochy ul. Pri Váhu (oprava chodníkov a nájazdové  vjazdy)*
7. *Doplnenie detského mobiliáru v parku v novej Černovej a na ihrisku TJ MÁJ*
8. *Prehĺbenie a čistenie potoka od ul. Ku Ihrisku k ul. Račkov*

***bod č. 5: Celonárodné oslavy 110. výročia Černovskej tragédie***

*Mesto Ružomberok za pomoci dvoch členov OV (Ing. V. Lajčiak a  P. Habo) organizuje celoslovenskú pietnu spomienku k 110. výročiu Černovskej tragédie (27. - 29. 10. 2017).*

*Záštitu nad podujatím prijali prezident republiky, predseda parlamentu a predseda vlády.*

*V rámci tejto spomienky pripravia naši ochotníci divadelnú hru, ktorú napísal na tému tragických udalostí napísať náš rodák doc. Anton Lauček.*

*Program : Piatok 27. 10. 2017 - Odborná konferencia v kine Kultúra, pamätná kniha*

 *Sobota 28. 10. 2017 - Program pred KD, svätá omša, kladenie vencov pri pomníku, slávnostná akadémia. Svätú omšu celebruje arcibiskup Cyril Vasil a otec biskup Štefan Sečka.*

 *Nedeľa 29. 10. 2017 - Detské vystúpenie a divadelné predstavenie našich ochotníkov.*

*V rámci sobotného programu (28.10.2017) slávnostnej akadémie budú ocenené tri osobnosti cenou Andreja Hlinku. OV pripraví návrh dvoch občanov Černovej na toto ocenenie. Jeden ocenený bude nominovaný mestom Ružomberok.*

*V rámci prípravy je potrebné do termínu osláv v našej MsČ investične zabezpečiť tieto úlohy :*

* *Celková výmaľovka interiéru kultúrneho domu a oprava vonkajšej fasády KD*
* *Oprava zámkových dlažieb a dažďových rigolov na ul. Andreja Hlinku*
* *Nátery jestvujúcich stĺpov verejného ozvučenia a lavičiek*
* *Oprava a doplnenie jestvujúcich drevených oplotení na ul. Andreja Hlinku*
* *Oprava a maľovka vonkajšej fasády na rodnom dome Andreja Hlinku*
* *Vyčistenie Pomníka černovských martýrov a jeho okolia*
* *Oprava a výmena poškodeného dreveného oplotenia na cintoríne*
* *Zabezpečenie nových zástav (slovenská a černovská) na cintoríne a na KD*
* *Parkové a záhradné úpravy na ul. A. Hlinku a na ul. Černovských martýrov*
* *Kontrola a oprava verejného ozvučenia na ul. A. Hlinku a na cintoríne*
* *Celková rekonštrukcia strešného krovu historického humna oproti KD*
* *Vymeniť poškodenú a neestetickú výlepnú info -tabuľu v starej Černovej*

*Zodpovedný: poslanec za MsČ*

***bod č.6: Kontrola úloh a uznesení***

1. *Opraviť korytá potoka na ul. Ku ihrisku - nesplnená*
2. *Zabezpečiť odpílenie lipy na hornom cintoríne - splnená*
3. *Pokračovať v procese prípravy projektu JPÚ v lokalite Hríby - splnená*
4. *Opätovne doplniť smetné koše pri ceste 1/18 pri vstupe do Černovej od Žiliny - splnené*
5. *Zvolať novoročné stretnutie OV so zástupcami združení a spolkov (3. 2. 2017) - splnené*
6. *Zabezpečiť riešenie zvýšenia bezpečnosti na ceste 1/18 v úseku od mostu Hrboltová a odbočením na ul. Račkov (prechod pre chodcov, zákaz predbiehania, zníženie rýchlosti, osvetlenie) - splnené priebežne, spracováva sa PD, realizácia leto 2018*
7. *Zabezpečiť pravidelné čistenie vstupov do Černovej pri ceste 1/18 a taktiež okolia školy, kostola a parku – priebežne sa plní*
8. *Oprava asfaltovej komunikácie na ul. Za jaročkom - splnená*
9. *Zabezpečiť zmenu umiestenia VKK na Novej Černovej (zastávka MAD Milkov) - splnená*
10. *Oprava komunikácie ul. Včelárska - splnená*
11. *Vypílenie vyschnutých ovocných stromov na ul. Pri Váhu - nesplnené*

*Zodpovedný: poslanec za MsČ .*

***bod č. 7: Diskusia***

*V diskusii boli prerokované tieto témy :*

1. *Predseda OV  v spolupráci s výborom DHZ Černová pripravil projekt na celkovú rekonštrukciu strechy objektu zbrojnice, sociálnych zariadení a predložil  požiadavku na pridelenie zabezpečovacieho vozidla pre našu DHZ (výzva na grant ministerstva hospodárstva SR do 30. 8. 2017).*
2. *V spolupráci s riaditeľkou školy je pripravený projekt bodovej opravy strechy objektu školskej jedálne a odkvapového plechu južnej strany strechy. Realizácia september 2017.*
3. *Návrh pozvať na najbližšie rokovanie OV p. Sidorovú a poďakovať jej za písanie kroniky jej manželom Pavlom. Je potrebné nájsť pokračovateľa v písaní kroniky Černovej.*
4. *Poslanec predloží aktuálny návrh nových priestorov na kosenie v Černovej. Zaradenie do pasportu mesta. Návrh prerokoval s OV.*
5. *OV v spolupráci s farnosťou pripraví pietnu spomienku pri príležitosti výročia narodenia Andreja Hlinku (27. 9. 2017) pred rodným domom.*
6. *Tradičné spoločenské podujatie RODÁCI sa bude konať v auguste príp. v septembri 2018. Treba zriadiť prípravný výbor (december 2017).*
7. *Na podnet správkyne Domu smútku v Černovej treba zabezpečiť obhliadku strechy na objekte. V niektorých miestach zateká do interiéru sociálnych zariadení.*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej, dňa 19. 8. 2017.*

*Zúčastnení členovia rokovania: Patrik Habo, Ing. Vladimír Lajčiak, Peter Bačkor, Ing. Damián Záhorec, Katarína Kováčová*

*Neprítomní: Mgr. Dušan Schnierer, PaedDr. Richard Buroš, Jozef Janči*